text: Trafikaftale kan koste job i Esbjerg
  02 marts 2013 kl. 10.44
  Esbjerg risikerer at miste 1800 arbejdspladser på regeringens planer om at harmonisere skatterne for olieselskaberne i Nordsøen.
  Det er offshore-sektoren, der kommer til at bløde til fordel for investeringen af 28,5 milliarder kroner i det danske jernbanenet.
  Brancheorganisationen Olie Gas Danmark spår, at det kan koste 16-18 milliarder kroner for de selskaber i offshore branchen, som står uden for Dansk Undergrunds Consortium (DUC).
  De vurderer, at op til 3000 job ? heraf 1800 i Esbjerg-området ? er i spil, skriver Jydskevestkysten.
  ? Når rammevilkårene bliver ændret i den her grad, så falder lysten til at investere. Jeg er meget bekymret for antallet af arbejdspladser i branchen. Dem skal vi altså passe bedre på, siger Martin Næsby, der er administrerende direktør i Olie Gas Danmark.
  Også Esbjergs borgmester Johnny Søtrup spår, at de hævede skatter for offshore virksomhederne, vil koste arbejdspladser.
  